Vrou vas na sy man se geslagsdeel bytŉ 39-jarige vrou van Soweto word van poging tot moord aangekla nadat sy ŉ stuk van ŉ man se geslagsdeel afgebyt het. Konst. Sibusiso Chauke, woordvoerder van die polisie, sê die vrou en ŉ 38-jarige man het mekaar die naweek by ŉ kroeg ontmoet. “Die slagoffer het die verdagte gevra om te trou en sy het ingestem. Hulle het ook ooreengekom om na die slagoffer se huis te gaan en seks te hê.” Met hul aankoms by die huis het die vrou aan die man gesê om sy broek af te trek. “Hy het dit gedoen waarna sy ŉ stuk van geslagsdeel afgebyt het.” Chauke sê die man is in die hospitaal opgeneem en is Maandag ontslaan. Hy sê die vrou het intussen verneem dat die man ŉ klag teen haar aanhangig wou maak en hom na die polisiestasie gevolg waar sy in hegtenis geneem is “Die dokter se mediese verslag dui daarop dat sy hom op ŉ baie gevaarlike deel van sy geslagsdeel gebyt het en dat hy kon doodgaan en dus die aanklag van poging tot moord.” Die verdagte sal binnekort in die hof verskyn.